Na največji online turnir vseh časov, $20M GTD MILLIONS Online. Slovenci pa smo imeli kaj videti, saj je Blaž "Scarmak3r" Žerjav končal turnir na neverjetnem 3. mestu za $1.364.687!!! Na PartyPokru je te dni potekal. Slovenci pa smo imeli kaj videti, saj jekončal turnir na neverjetnem!!!





Zgodovinski dosežek brez primere!!!

Neverjeten uspeh Blaža, ki se je na turnir s $5.300 prijavnine uvrstil preko $5,50 satelita je tako rekoč čez noč postal milijonar. Veliko Slovencev nas je držalo pesti na Twitch in YouTube Livestreamu, kjer je Joey Ingram spremljal zaključek tega turnirja pred več-tisoč gledalci.

Tudi vedno zabavni Američan je najbolj pesti stiskal ravno za našega rojaka, saj je zgodba o kvalifikaciji na tak turnir resnično pravi podvig in primerljiva z legendarnim Chrisom Moneymakerjem, ki je zmagal WSOP Main Event za $2,5mio, ko se je nanj uvrstil preko $86 satelita.

Žerjavova pot je še bolj impresivna saj je kot rečeno pričel pri $5,50 satelitu, nato nadaljeval na $22 satelit, naslednja stopnička je bila $109, ter zadnja ovira pred glavnim turnirjem $530 satelit. Eden najboljših, če ne kar najboljši ROI (Return on Investment) v zgodovini celotnega pokra!





Končni rezultati.

Končni rezultati.

Blaž je bil večino časa na repu tekmovalcev po številu žetonov, a mu je s pogumno igro uspelo preživeti kar nekaj izločitev. Večino žetonov je izgubil z bluffom, ki mu na žalost ni šel skozi. Z AhKh je bil kreativen na QcTs7cQs3d boardu, a ga je po zelo dolgem razmisleku, wheatforsheep klical z AcTh. To je bil prav gotovo eden najbolj zanimivih handov na zadnjih dveh mizah in zdi se, da mu je navkljub neuspeli potezi, vseeno uspelo pridobiti še kar nekaj dodatnih navijačev. Ta in zadnji hand si lahko ogledate v videu spodaj.





Neuspeli bluff in zadnji hand turnirja.





Kljub temu, da je na finalko osmih prišel kot osmi po žetonih, se je zdelo, da je bil eden redkih, ki se je po robu zoperstavil chip leaderju ForMatherRussia, ki je izkoriščal svojo moč in igral veliko handov ter iz handa v hand večal svoj stack.

Na tej točki je bilo sicer že znano, da je Blaž že dosegel največji slovenski pokeraški uspeh, saj je imel zagotovljenih $327k nagrade, do sedaj pa je ta dosežek v roki držal Simon "kekim1" Mikek z drugim mestom na TCOOP Main Eventu iz leta 2013 za $289k. A se kot rečeno naš junak ni ustavil tukaj. Uspešno je kradel blinde, ostali igralci pa so izpadali eden za drugim.





Finalna miza.

Finalna miza.

Ko je bilo v igri le še pet igralcev, je imel najmanjši stack Nizozemec Sheparentao, manj kot 10bb, a mu je uspel neverjeten preobrat in prišel celo do vodstva, čeprav je Portugalec ForMatherRussia, ki drugače živi na Malti, imel v tistem trenutku več kot 100bb žetonov. Večji del žetonov je dobil ravno od slednjega.

Vmes se je podvojil tudi Blaž z AK proti 99. Joey in tudi stream so eksplodirali od navdušenja. Zadnji, izločilni hand je Slovenec porinil par 22 s small blinda, Nizozemec pa se je na big blindu zbudil s 66. Flop, turn ter river niso pomagali in Blaž se je poslovil na tretjem mestu, z več kot 1,3 milijona dolarjev denarne nagrade. Turnir se je končal že nekaj minut kasneje, saj sta preostala igralca dosegla dogovor, kjer sta si razdelila preostanek nagradnega sklada in tako vsak pobasala v žep $2,3mio nagrade.

Čestitke Blažu Žerjavu za ta zgodovinski dosežek. To ni le največji uspeh slovenskega pokra, ampak tudi ena najlepših zgodb online pokra nasploh, o kateri se bo govorilo še dolga leta.

ČESTITKE!!



Več kot očitno je, da so poker sanje še vedno dosegljive. PartyPoker v zadnjem času resnično veliko postori za nas igralce in ni zastonj že drugič zapored dobil nagrado za najboljšega poker ponudnika. Največji turnir kadarkoli organiziran na spletu je le pika na i.





Če slučajno kdo še nima PartyPoker računa in bi se želel registrirati, kliknite spodaj na gumb registracija. Vsi novi igralci, ki se registrirate preko PokerProja prejmete $22 brezplačnih vstopnic kot bonus dobrodošlice ter $22 PP LIVE vstopnico. 20-40% cashbacka po njihovem VIP programu. Poleg tega pa lahko sodelujete tudi v Rake Chasu , ki doprinese do 10% dodatnega rakebacka.

Vsak teden pa sta za PokerProjevce na sporedu tudi dva Freerolla. In sicer v nedeljo $208 PokerPro freeroll in v ponedeljek še $250 Weekly Booster Freeroll .











